شەفەق نیوز / روژنامەی گاردیان، رووژ چوارشەممە، راپۆرتیگ بڵاو کردگە وەناونیشان "ئەگەر رەسین پلەی گەرمی لە بەریتانیا ئەڕا ٤۰ پلەی سەدی خێراوە بویە"راپۆرتەگە وت: ک زانایلیگ ئاماژە وەوە کردنە ک ڕەسین پلەی گەرمی ئەڕا ٤۰ پلەی سەدی ، وەگەرد قەیران ژینگە ، ئەگەرەگەی زیای بویە. زاناگان دەرخستن ک ئی جوورە گەرمای سزینەرە ئەگەریش دیرد ک بوودە كاره‌ساتیگ سیتستەماتیك له‌ کۆتایی سەدەگە، ئەگەر دویکەڵ دووانەی ئۆکسید کاربۆن لە هەوا نەڕەسێدە سفر.راپۆرتەگە هەمیش وت: زیاد بوین گەرمی هەوا، لە ماوەی ساڵەیل ۲۰۱٦و۲۰۱۹ ، بیە هووکار ك زیاتر لە ۳۰ شەپۆل گەرما لە بەریتانیا دا و ۳٤۰۰ كه‌س كوشت. راپۆرتەگە ئاماژە وەوە کرد کە کامبریدج بەرزترین پلەی گەرما وە خۆیەو دی ک لە بەریتانیا رەوانگە کریا، دویای تۆمارکردن 38،7 پلەی سەدی لە مانگ تەموز ۲۰۱۹.تاوسان ۲۰۱٨ گەرمترین تاوسان بوی، بەڵکم لیکۆڵینەوە نووەگان دەری خست کە مەترسی بەرزەوبوین زیاتر هەس لە پلەی گەرما . زاناگان لە توێژینەویگ نوو ک لە رۆژنامەی "نایتشر کومونیکایشنز" بڵاو بیە ،وتن: ئەگەر تۆمارکردن ٤۰ پلەی سەدی لە بەریتانیا ئیسە فرە نزیکه‌و بویە .
